**Ηλεκτρονική συνταγογράφηση** ονομάζεται η μεθοδολογία σύνταξης, καταχώρησης, επεξεργασίας και φύλαξης, ιατρικών συνταγών με χρήση υπολογιστικών συστημάτων και ειδικού ιατρικού λογισμικού.

Ιστορία
-------

Πρωτοπόροι στην Ηλεκτρονική συνταγογράφηση είναι οι Γερμανοί και οι Σουηδοί οι οποίοι άρχισαν την εφαρμογή σταδιακά από το 1980-1985 και την ολοκλήρωσαν σε μια δεκαετία. Οι ΗΠΑ άρχισαν το σύστημα μόλις το έτος 2011, ενώ στην Ελλάδα ψηφίστηκε το έτος 2010 ως μέρος του γενικότερου σχεδίου ηλεκτρονικής διακυβέρνησης της κυβέρνησης Γεωργίου Α. Παπανδρέου (OpenGov). Η προσπάθεια ξεκίνησε από την ελληνική κυβέρνηση τον Φεβρουάριο του 2010 με ανοικτή διαβούλευση και πρόσκληση ενδιαφέροντος σε εταιρίες να καταθέσουν τις προτάσεις τους για την υλοποίηση του έργου, και τα πρώτα βήματα εφαρμογής άρχισαν ήδη τον Απρίλη του 2010. Η καθιέρωση της Ηλεκτρονικής συνταγογράφησης εντάχθηκε αργότερα και ως υποχρέωση στην πρώτη δανειακή σύμβαση της Ελλάδας (Μνημόνιο Ι) (Μάιος 2010). Την τεχνική υποδομή και την υποστήριξη του Ιατρικού λογισμικού για την Ηλεκτρονική συνταγογράφηση ανέλαβε η κρατική εταιρεία ΗΔΙΚΑ ΑΕ. Αρχικός πρόεδρος της εταιρίας διορίσθηκε ο Βλάσης Σφυρόερας. Οι όποιες δυσλειτουργίες του συστήματος ανάγκασαν την εταιρεία να προβεί σε αναβαθμίσεις οι οποίες συνεχίσθηκαν μέχρι και το έτος 2013, χρηματοδοτούμενες από το ΕΣΠΑ, όπως αναγράφεται στις οθόνες της εφαρμογής. Η Ηλεκτρονική συνταγογράφηση άρχισε σταδιακά μέσα στό έτος 2011, με πιστοποίηση των Ιατρών και την ένταξη ορισμένων Ταμείων. Στις 31-12-2011 μετά από έντονες αντιπαραθέσεις του Ιατρικού σώματος και του τότε Διοικητού του ΕΟΠΥΥ Γεράσιμου Βουδούρη, υπεγράφη Κοινή Υπουργική Απόφαση με την οποία **όλοι οι ιατροί της Ελλάδας** - ανεξάρτητα συμβάσεως ή όχι με τον ΕΟΠΥΥ - να μπορούν να συνταγογραφούν ηλεκτρονικά τα φάρμακα στους ασθενείς τους.

Νομοθεσία
---------

* Νόμος: *Διοικητική και οργανωτική μεταρρύθμιση του συστήματος κοινωνικής ασφάλισης και λοιπές διατάξεις* Ν.3655/2008
* Κοινή Υπουργική απόφαση που διέπει την Παροχή Υπηρεσιών Υγείας από τον ΕΟΠΥΥ: ΦΕΚ ΤΕΥΧΟΣ Β ΑΡ.ΦΥΛΛΟΥ 2456/2011
* Νόμος: *Ηλεκτρονική καταχώρηση και εκτέλεση ιατρικών συνταγών και παραπεμπτικών ιατρικών εξετάσεων* Ν.3892/2010
* Νόμος: *Διαρθρωτικές αλλαγές στο σύστημα υγείας και άλλες διατάξεις Ν.3918/2011*
* Νόμος περί ιδρύσεων μονάδων υγείας: Ν.3919/2011
* Πράξη Νομοθετικού Περιεχομένου: *Κατεπείγοντα μέτρα εφαρμογής του Μεσοπρόθεσμου Πλαισίου Δημοσιονομικής Στρατηγικής 2012 - 2015 και του Κρατικού Προϋπολογισμού έτους 2011 ΦΕΚ ΤΕΥΧΟΣ Α ΑΡ. ΦΥΛΛΟΥ 262/16.12.2011*
* Υπουργική Απόφαση: *Επικαιροποιημένος κατάλογος μη συνταγογραφούμενων φαρμάκων (ΜΗΣΥΦΑ)* ΦΕΚ Β 840/2011

Πρακτικές πληροφορίες
---------------------

Στην Ελλάδα η Ηλεκτρονική συνταγογράφηση ανατέθηκε στην εταιρεία ΗΔΙΚΑ Α.Ε. Αρχικά ο σχεδιασμός ήταν για ένα συνενωμένο Ταμείο αλλά σταδιακά επεκτάθηκε η εφαρμογή σχεδόν σε όλα τα Ασφαλιστικά Ταμεία, διότι συνενώθηκαν στον ΕΟΠΥΥ. Η διαχείριση των πληροφοριών γίνονταν αρχικά μέσω δύο ιστοτόπων (ιστοσελίδων) σε πιστοποιημένους χρήστες-ιατρούς. Αυτοί οι ιστότοποι ήταν:

* : Αφορούσε μόνο τις συνταγές φαρμάκων.
* Αρχειοθετήθηκε 2012-08-05 στο Wayback Machine. : Αφορούσε έκδοση παραπεμπτικών παρακλινικών εξετάσεων και φυσικοθεραπειών.

Όμως, στα μέσα του έτους 2012 οι δύο ιστότοποι συνενώθηκαν σε έναν, τον. Έτσι όλες οι εργασίες πλέον γίνονται από μία διεύθυνση-ιστότοπο.

* Από το έτος 2015, ο ιστότοπος είναι:  Αρχειοθετήθηκε 2016-02-14 στο Wayback Machine. και αφορά φάρμακα και εξετάσεις.

Πληροφορίες-Επικοινωνία
-----------------------

Η υπεύθυνη για την Ηλεκτρονική συνταγογράφηση εταιρεία HΔIKA AE (Ιστοσελίδα ) διαθέτει το Τμήμα Αρωγής για παροχή πρόσθετων πληροφοριών, με το οποίο εξυπηρετεί τους γιατρούς για κάθε είδους ερώτηση που αφορά συνταγογράφηση φαρμάκων, ειδικές ονομασίες, δοσολογίες κ.τ.λ. 

* Στο τηλέφωνο 11131, εσωτερικό 3
* Διεύθυνση ΗΔΙΚΑ ΑΕ: Λαγουμιτζή 40, Αθήνα 117 45
* Τηλέφωνα ΗΔΙΚΑ ΑΕ: 213-2168499
* e-mail: info@idika.gr
* Ιστότοπος ΗΔΙΚΑ ΑΕ:
* Διεύθυνση για την ηλεκτρονική συνταγογράφηση:

Παραπομπές
----------

1. ↑  Συνέντευξη στα ΜΜΕ του Προέδρου της ΗΔΙΚΑ ΑΕ, Βλάσση Σφυρόερα, 2012, στο YouTube
2. ↑  (Ν.3892/2010)
3. ↑  «ICT plus». *www.ictplus.gr*. Αρχειοθετήθηκε από το πρωτότυπο στις 28 Δεκεμβρίου 2020. Ανακτήθηκε στις 19 Απριλίου 2017.
4. ↑  «'A ΦΑΣΗ : Δημόσια Διαβούλευση για το Ηλεκτρονικό Σύστημα Συνταγογράφησης | Υπουργείο Οικονομίας και Ανάπτυξης». *www.opengov.gr*. Αρχειοθετήθηκε από το πρωτότυπο στις 29 Ιουνίου 2015. Ανακτήθηκε στις 19 Απριλίου 2017.
5. ↑  «Πρόσκληση ενδιαφέροντος για το ηλεκτρονικό σύστημα συνταγογράφησης». *In.gr*.. Ανακτήθηκε στις 2017-04-19.
6. ↑  Οnline, Τα Νέα. «Νυστέρι στις σπατάλες για την Υγεία». *Τα Νέα Οnline*.. Ανακτήθηκε στις 2018-02-16.

Εξωτερικοί σύνδεσμοι
--------------------

* Η ιστοσελίδα της ΗΔΙΚΑ